www.socialsecurity.gov

Kung ikaw ay mayroong edad na 25 taong gulang 

man lang at nagtatrabaho ka na kung saan ay 

nagbabayad ka ng mga buwis ng Social Security, 

dapat ay nakakatanggap ka na ng Pahayag ng Social 

Security taon taon, mga tatlong buwan bago sumapit 

ang iyong kaarawan. Dapat mong siyasatin ng mabuti 

ang iyong Pahayag upang masiguro na nagsasaad 

ito ng tamang halaga ng kinita mo sa bawat taon. 

Minsan, baka may mga nawawalang kinita mula sa 

iyong talaan. Dapat mo ring suriing mabuti ang iyong 

Pahayag upang siguraduhin na ang iyong pangalan at 

petsa ng kapanganakan ay tama.

Bakit mahalaga na tama ang talaan ng 

mga kinita ko?

Ang halaga ng benepisyo sa Social Security na 

maaaring matanggap mo at ng iyong pamilya ay batay 

sa halaga ng mga kinita na ipinapakita sa iyong talaan. 

Kung ang lahat ng iyong kinita ay hindi nakikita sa 

talaan mo, maaaring nangangahulugan itong mas 

mababang mga benepisyo sa Social Security para sa 

iyo o sa iyong pamilya.

Paanong nangawawala ang mga kinita ko 

mula sa talaan?

Kung ang mga kinitang ito na nawawala mula 

sa iyong talaan ng Social Security ay para sa 

kasalukuyang taon o sa nakaraang taon, hindi mo na 

kailangang mag-alala pa. Dahil ang mga kinitang ito 

ay kamakailan lang, maaaring hindi pa namin naitatala 

ang mga ito. Dapat sila ay lalabas sa mas huli mong 

Pahayag.

Ganuon pa man, maaaring nawawala ang mga 

kinita mo mula sa iyong talaan para sa mga naunang 

taon dahil sa isa sa mga sumusunod na dahilan:

• Iniulat ng iyong pinaglilingkuran ang mga kinita 

mo gamit ang maling pangalan o numero ng Social 

Security. 

• Ang iyong pinaglilingkuran ay maling naiulat ang 

mga kinita mo.

• Ikaw ay nag-asawa na o nag-diborsiyo at pinalitan 

mo ang iyong pangalan, ngunit hindi mo naiulat 

kailanman ang pagbabagong ito sa Social Security.

• Nagtrabaho kang gamit ang numero ng Social 

Security na hindi naman sa iyo.

Ano ang dapat kong gawin kung nawawala 

ang mga kinita ko mula sa aking talaan?

Kung natuklasan mong mayroong nawawala sa mga 

kinita mo mula sa iyong talaan, ang unang dapat mong 

gawin ay mag-hanap ng anumang katunayan ng mga 

kinitang iyon. Ang katunayang ito ay maaaring:

• Ang W-2 form (Wage and Tax Statement [Pahayag 

ng Sahod at Buwis]); 

• Ang tax return (form sa pagbabayad ng buwis); 

• Ang stub ng sahod o pay slip; 

• Ang sarili mong mga talaan ng sahod; o 

• Anumang iba pang mga nakasulat na katunayang 

nagpapakita na nagtrabaho ka.

Kung wala kang mahanap na anumang katunayang 

mga kasulatan na nagpapakita ng iyong mga 

kinita, subukang tandaan ang mga sumusunod na 

impormasyon at isulat ang mga ito:

• Saan ka nagtrabaho; 

• Ang pangalan ng iyong pinaglingkuran; 

• Ang mga petsa kung kailan ka nagtrabaho; 

• Magkano ang kinita mo; at

• Ang pangalan at numero ng Social Security na 

ginamit mo noong nagtrabaho ka.

Paano makakatulong ang Social Security?

Pagkatapos mong maipon ang mga katunayan o 

makagawa ng listahan ng lahat ng impormasyon na 

natatandaan mo, makipag-alam sa Social Security. 

Makikipagtulugan kami sa iyo upang maisaayos 

ang iyong talaan. Maaaring magtagal ang paraang 

ito, depende sa impormasyong ibibigay mo sa 

amin tungkol sa mga nawawala mong kinita. 

Maaaring kailangan naming tawagan ang iyong mga 

pinaglilingkuran o ikaw na mismo ang tatawag sa 

kanila.

Paano kung hindi ako nakatanggap

ng Pahayag?

Kung hindi ka nakatanggap ng Pahayag, maaari 

kang humiling sa Internet sa www.socialsecurity.gov o 

makipag-alam sa amin.

Papaanong Itatama Ang Talaan Ng

Mga Kinita Mo Sa Social Security

Papaanong Itatama Ang Talaan Ng

Mga Kinita Mo Sa Social Security

(kabila)
www.socialsecurity.gov

Pagkontak sa Social Security

Para sa mga karagdagang impormasyon at upang 

matagpuan ang aming mga publikasyon, bumisita sa 

aming website sa www.socialsecurity.gov o tumawag 

ng libre sa 1-800-772-1213 (para sa mga bingi o may 

kahirapan sa pandinig, tawagan ang aming TTY na 

numero sa 1-800-325-0778). Masasagot naming ang 

mga specific mong katanungan at makapag-bibigay 

kami ng impormasyon sa pamamagitan ng aming 

automated na serbisyo ng telepono 24 oras araw-araw.

Kung kailangan mo ng interpreter sa pagaasikaso ng iyong Social Security, may nakalaan 

kaming serbisyo dito ng libre. Ang mga serbisyo ng 

interpreter ay makukuha kapag kinakausap kami sa 

telepono o sa tanggapan ng Social Security. Tumawag 

ng libre sa aming numero 1-800-772-1213, kung ang 

salita mo ay Tagalog, pindutin ang 1 at maghintay 

hanggang sumagot ang isang kinatawan. Ang Tagalog 

interpreter ay tatawagin para matulungan ka sa iyong 

tawag. Kung hindi matapos ang business mo sa 

telepono, ikukuha ka namin ng appointment para sa 

lokal na tanggapan ng Social Security at aayusin namin 

na may Tagalog interpreter sa oras ng iyong pag-bisita.

Itinuturing naming lihim ang lahat ng mga tawag. 

Nais din naming siguraduhin na maka-tatanggap ka ng 

wasto at magalang na serbisyo. Ito ang dahilan kung 

bakit mayroon kaming pangalawang kinatawan ng 

Social Security na nagmo-monitor ng ilang mga tawag 

sa telepono.

Social Security Administration

SSA Publication No. 05-10081-TL

How To Correct Your Social Security 

Earnings Record (Tagalog)

April 2004